CELEX: 62008CO0501
Language: hu
Date: 2009-09-24
Title: A Bíróság (ötödik tanács) 2009. szeptember 24-i végzése. # Município de Gondomar kontra az Európai Közösségek Bizottsága. # Fellebbezés - Kohéziós Alap - 1164/94/EK rendelet - Közösségi támogatás megszüntetése - Megsemmisítés iránti kereset - Elfogadhatóság - A felperest közvetlenül és személyében érintő jogi aktusok. # C-501/08 P. sz. ügy

A Bíróság (ötödik tanács) 2009. szeptember 24‑i végzése – Município de Gondomar kontra Bizottság
      (C‑501/08. P. sz. ügy)
      „Fellebbezés – Kohéziós Alap – 1164/94/EK rendelet – Közösségi támogatás megszüntetése – Megsemmisítés iránti kereset – Elfogadhatóság – A felperest közvetlenül és személyében érintő jogi aktusok”
      1.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen
            érintettség – Szempontok – Valamely tagállamnak címzett, a Kohéziós Alapból történő támogatást megszüntető bizottsági határozat
            (EK 230. cikk, negyedik bekezdés) (vö. 25–32. pont)
      2.                     Fellebbezés – Jogalapok – Az indokolás elégtelensége – Az Elsőfokú Bíróság hallgatólagos indokolása – Megengedhetőség – Feltételek
            (EK 225. cikk; a Bíróság alapokmánya, 36. cikk  és 53. cikk, első bekezdés) (vö. 33–35. pont)
      3.                     Európai Közösségek – Az intézmények jogi aktusai jogszerűségének bírósági felülvizsgálata – Annak szükségessége, hogy a természetes
            vagy jogi személyek az érvényesség elbírálása érdekében az előzetes döntéshozatalra utalást vegyék igénybe – A nemzeti bíróságok
            kötelezettsége a nemzeti eljárási szabályok oly módon történő alkalmazására, hogy azok lehetővé tegyék a közösségi jogi aktusok
            jogszerűségének vitatását (EK 10. cikk, EK 230. cikk, negyedik bekezdés, és EK 234. cikk) (vö. 37–39. pont)
      Tárgy
      
         
               Fellebbezés az Elsőfokú Bíróság (negyedik tanács) által a T‑324/06. sz., Município de Gondomar kontra Bizottság ügyben 2008.
                  szeptember 10‑én hozott végzés ellen, amelyben az Elsőfokú Bíróság mint elfogadhatatlant elutasította a 95/10/61/017. sz.,
                  „Grande Porto/Sul szanálása – Subsistema de Gondomar” elnevezésű projektre a Kohéziós Alapból odaítélt támogatás megszüntetéséről
                  szóló, 2006. augusztus 16‑i C (2006) 3782 bizottsági határozat megsemmisítése iránti kérelmet.
               
            Rendelkező rész
      
         
                  1)
               
               
                  
               
               
                  	A Bíróság a fellebbezést elutasítja.
               
            
         
                  2)
               
               
                  
               
               
                  	A Bíróság a Município de Gondomart kötelezi a költségek viselésére.